b'\n_START_ARTICLE_\nKende\n_START_PARAGRAPH_\nKende ali k\xc3\xbcnd\xc3\xbc je bil naziv enega od sokraljev v dualni monarhiji zgodnjih Mad\xc5\xbearov, ki je bil verjetno pristojen samo za verska zadeve. Drugi sokralj se je imenoval gyula in je bil zadol\xc5\xbeen za vojsko._NEWLINE_V \xc4\x8dasu, ko so se Mad\xc5\xbeari preselili v Panonsko ni\xc5\xbeino, je vladal kende z imenom Kursz\xc3\xa1n. Kursz\xc3\xa1n je okrog leta 907 na pohodu umrl. Njegovo funkcijo je prevzel gyula \xc3\x81rp\xc3\xa1d, s \xc4\x8demer je zdru\xc5\xbeil oba polo\xc5\xbeaja in ustvaril mad\xc5\xbearsko kraljevino z enim samim vladarjem. Nekateri strokovnjaki, na primer Gyula Krist\xc3\xb3, trdijo, da je imel \xc3\x81rp\xc3\xa1d polo\xc5\xbeaj kendeja in je kasneje prevzel \xc5\xa1e funkcijo gyule._NEWLINE_Nekateri poznavalci domnevajo, da zgodnji mad\xc5\xbearski dualizem izhaja iz \xc4\x8dasa, ko so bili Mad\xc5\xbeari hazarski vazali. Hazari, kot jih opisuje Ahmed ibn Fadlan, so resni\xc4\x8dno imeli uradnika z nazivom kundur, ki je bil morda identi\xc4\x8den ali pa je bil predhodnik mad\xc5\xbearskega kendeja._NEWLINE_Kende je tudi mad\xc5\xbearsko mo\xc5\xa1ko osebno ime.'